Borġ in-Nadur

Borġ in-Nadur je arheološko najdišče na odprtem polju nad zalivom sv. Jurija blizu Birżebbuġe na Malti. Na najdišču so megalitski tempelj iz tarxienskega obdobja in ostanki vasi iz bronaste dobe z najstarejšo utrdbo na Malti. Najdišče se nahaja v bližini različnih kolesnic in silosov iz bronaste dobe, rimske vile v Ta' Kaċċaturi in redute sv. Jurija, ki je bila zgrajena tisoče let pozneje, v letih 1715–1716. Poznoneolitski kompleks Na tem območju je bila v tarxienski fazi malteške prazgodovine in zadnji fazi poznega neolitika zgrajena megalitska zgradba s tipičnim štiriapsidnim tlorisom, zid iz velikik kamnitih blokov pa je precej nizek. Na vhodu na najdišče sta dva pokončna megalita, ki ju je še vedno mogoče videti. V bližini vhoda stoji velika pokrita niša. Njen zaključni kamen je razbit na tri dele. Struktura nima umetniških okraskov, povezanih s podobnimi templji iz tistega obdobja, kot so tarxienski templji ali Ħaġar Qim. Približno 9 m od glavnega templja je majhno pokopališče. Vas iz bronaste dobe V bronasti dobi je na območju nekdanjega templja nastala cvetoča vas, ki je bila nato zapuščena. Tempelj je bil preurejen v skupino bivališč, okoli njega pa so zgradili različne kolibe. Temelji kolib še vedno obstajajo, vendar jih danes ni več mogoče videti, ker so bili po izkopavanjih in preučevanju zasuti. Na širšem območju okoli templja so našli raztresene črepinje. Nekateri od teh so bile mikenskega izvora, kar kaže na neposreden ali posreden stik med malteško in egejsko civilizacijo. Prebivalci so svoje naselje utrdili s 4,5 m visokim bastijonom v obliki črke D, da bi preprečili dostop do vasi. Obzidje, obrnjeno proti notranjosti otoka, je bolj utrjeno kot tisto, obrnjeno proti morju, kar kaže, da so prebivalce bolj skrbeli napadi s kopnega kot z morja. Obzidje po raziskavah ni bilo zasuto in še vedno stoji. Za utrdbo menijo, da je najstarejša ohranjena utrdba na Malti in najbolje ohranjena med šestimi najdišči na Malti, ki so bila opredeljena kot utrjena naselja iz bronaste dobe. Za kolesnice vozov in silose v okolici Borġ in-Nadurja se domneva, da so iz bronaste dobe. Domneva se tudi, da je bilo najdišče zapuščeno okoli leta 500 pr. n. št., ko je Malta padla pod oblast Feničanov. Izkopavanja in novejša zgodovina Tempelj so odkrili v 16. stoletju. Francoski klerik John Quintin je opazil različne raztresene megalite in porušene strukture ter jih identificiral kot ruševine Herkulovega svetišča. Prva izkopavanja so se zgodila dve stoletji pozneje, ko je Annetto Caruana izkopal različne jarke znotraj tempeljskega kompleksa in odkril utrdbo iz bronaste dobe. Naslednja izkopavanja so se dogajala v 19. in 20. stoletju. Pred izkopavanji so domnevali, da je tempelj punskega izvora in da je bil posvečen boginji Melkart. Leta 1881 so na poljih okoli templja odkrili prve temelje koč iz bronaste dobe. Po izkopavanjih so temelje koč zasuli, da bi se ohranili, bastiona pa so pustili ponovno zakopali zaradi ohranitve, bastiona pa ne. Ekipa, ki je vodila izkopavanja, je obnovila zid, tako da je manjkajoče kamne nadomestila z novimi. Gomila zemlje, ki je bila odstranjena med izkopavanjem zidu, je tam še danes in je postala znana kot hrib Borġ in-Nadur. 31. maja 1920 je bilo v bližini Borġ in-Nadur uničenih 32 prazgodovinskih silosov, da bi naredili prostor za novo cesto. Nadaljnjih 41 silosov je bilo uničenih kasneje, ko so cesto razširili. Nekaj silosov je kljub temu še ostalo in jih je mogoče videti okoli Zaliva sv. Jurija. Med letoma 1922 in 1927 je Margaret Murray raziskovala glavno območje templja. Nadaljnja izkopavanja vasi iz bronaste dobe so bila izvedena leta 1959, temelji pa so bili po preučitvi ponovno zasuti. Najdišče je bilo leta 1925 uvrščeno na Seznam starin. Najdišče je zdaj zaprto za javnost, za njegovo ohranitev pa je odgovorna organizacija Heritage Malta. Borġ in-Nadur je slabo ohranjen in je videti kot veliko, neraziskano najdišče. Domačin Angelik Caruana od leta 2006 trdi, da se mu je na hribu Borġ in-Nadur prikazovala Devica Marija. V spomin na prikazovanja je bil na tem mestu postavljen križ. Leta 2016 je Cerkev sklenila, da prikazovanja niso bila božanska. Sklici Viri